આવો વિચાર કેવી રીતે આવેલો તે અંગે ડૉ. આર.કે. ભેસાણિયા કહે છે, “લગ્નમાં લોકો બેફામ ખર્ચ કરતા હોય છે. મોટી ઈવેન્ટ યોજવી, મોંઘામાં મોંઘી ડિશ પીરસવી, ડીજે પાર્ટી યોજવી વગેરે. આ બધા ભપકા પાછળ બેફામ પૈસા વેડફાતા હોય છે. હું માનું છું કે કોઈનું જીવન બચાવે તેવો પ્રયત્ન થવો જોઈએ. આથી મેં મારા પરિવારમાં થતાં લગ્નોમાં આ વિચારને અમલમાં મૂક્યો. જેને સૌએ મળીને વધાવી લીધો. હવે તો અમારા પરિવારમાં એક વણકહ્યો નિયમ બની ગયો છે કે જેનાં પણ લગ્નની વાત ચાલતી હોય સામેવાળા લગ્નમાં રક્તદાનનો કાર્યક્રમ કરવા તૈયાર હોય તો જ વાત ફાઈનલ કરવી, બાકી નહીં.”